Document ID: 32004D0651

NEUVOSTON PÄÄTÖS,
tehty 13 päivänä syyskuuta 2004,
kansallisten keskuspankkien ulkopuolisten tilintarkastajien hyväksymisestä tehdyn päätöksen 1999/70/EY muuttamisesta Banca d’Italian ulkopuolisen tilintarkastajan osalta
(2004/651/EY)
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimukseen liitetyn pöytäkirjan Euroopan keskuspankkijärjestelmän ja Euroopan keskuspankin perussäännöstä ja erityisesti sen 27.1 artiklan,
ottaa huomioon Euroopan keskuspankin 30 päivänä heinäkuuta 2004 Euroopan unionin neuvostolle antaman suosituksen EKP/2004/17 Banca d’Italian ulkopuolisesta tilintarkastajasta (1),
sekä katsoo seuraavaa:
(1)
Euroopan keskuspankin (EKP) neuvoston suosittelemat ja Euroopan unionin neuvoston hyväksymät riippumattomat ulkopuoliset tilintarkastajat tarkastavat EKP:n ja eurojärjestelmään kuuluvien kansallisten keskuspankkien tilit.
(2)
Banca d’Italian nykyisten ulkopuolisten tilintarkastajien toimikausi on päättynyt eikä sitä uusita. Näin ollen on tarpeen nimittää uudet ulkopuoliset tilintarkastajat tilikauden 2004 alusta.
(3)
EKP:n neuvosto suositteli neuvostolle, että se hyväksyisi Banca d’Italian julkisia hankintoja koskevien sääntöjensä mukaisesti tilintarkastajikseen valitsemien uusien ulkopuolisten tilintarkastajien nimityksen tilikaudesta 2004 alkaen kolmen vuoden toimikaudeksi, joka voidaan uusia.
(4)
EKP:n neuvoston suositusta olisi noudatettava ja muutettava vastaavasti päätös 1999/70/EY (2),
ON PÄÄTTÄNYT SEURAAVAA:
1 artikla
Korvataan päätöksen 1999/70/EY 1 artiklan 6 kohta seuraavasti:
”6. PricewaterhouseCoopers SpA hyväksytään Banca d’Italian ulkopuoliseksi tilintarkastajaksi tilikaudesta 2004 alkaen kolmen vuoden toimikaudeksi, joka voidaan uusia.”
2 artikla
Tämä päätös annetaan tiedoksi Euroopan keskuspankille.
3 artikla
Tämä päätös julkaistaan Euroopan unionin virallisessa lehdessä.
Tehty Brysselissä 13 päivänä syyskuuta 2004.

Labels: 2
4
9
18
15